קלוד (מודל שפה)

קלוד (באנגלית: Claude) היא משפחת מודלי שפה גדולים (LLM) שפותחו על ידי חברת אנת'רופיק. מודל השפה הראשון יצא במרץ 2023. ומודלי השפה העדכניים ביותר עד כה (תחת השם "קלוד 3.5 sonnet"), יצאו ביוני 2024.
== אימון ==

=== AI חוקתי (Constitutional AI) ===
אימון חוקתי היא גישה שפותחה על ידי אנת'רופיק לאימון מערכות AI, במיוחד מודלי שפה גדולים כמו קלוד. על פי גישה זו ניתן לאמן מודל בצורה אוטומטית וללא משוב אנושי, על מנת ליצור מודל שאינו עושה נזק. השיטה, שתוארה במאמר Constitutional AI: Harmlessness from AI Feedback כוללת שני שלבים: למידה בפיקוח ולמידת חיזוק.<ref name=":4"></ref> בשלב הלמידה בפיקוח, הדגם מייצר תגובות לפרומפטים, מבקר את התגובות הללו בהתבסס על ערכת עקרונות מנחים (חוקה) ומתקן את התגובות. לאחר מכן הדגם מכוונן עצמו מחדש על פי התגובות המתוקנות. עבור שלב למידת החיזוק ממשוב המודל יוצר תגובות המשוות על פי התאמתן לחוקה. מערך נתונים זה של משוב הAI משמש לאימון שמעריך תגובות בהתבסס על כמה הן תואמות ל"חוקה" שהוגדרה. בסוף התהליך, קלוד מכוונן עצמו מחדש כדי להתאים לתגובות הנכונות.<ref></ref> 

גישה זו מאפשרת אימון עוזרי AI שהם גם שימושיים וגם חסרי נזק, ושיכולים להסביר באופן מלא את הסיבות להתנגדויותיהם לבקשות מזיקות, דבר שיוצר חיזוק בשקיפות המודל ומפחית את התלות בפיקוח אנושי.<ref></ref> ה"חוקה" עבור קלוד כללה 75 סעיפים, כולל חלקים מההכרזה האוניברסלית על זכויות האדם של האומות המאוחדות.<ref name="auto1"></ref><ref name="auto"></ref>

== דגמים ==

=== קלוד (Claude) ===
קלוד היה גרסת ההתחלה של מודל השפה של אנתרופיק ששוחרר במרץ 2023,<ref name=":02"></ref> קלוד הדגים כישורים במשימות שונות אך היו לו מגבלות מסוימות בתכנות, מתמטיקה ויכולות חשיבה.<ref name=":3"></ref> אנתרופיק שיתפה פעולה עם חברות כמו נושאן וקוורה.<ref name=":3" />

=== קלוד אינסטנט (Claude Instant) ===
קלוד שוחרר כשתי גרסאות, קלוד וקלוד אינסטנט, כאשר קלוד אינסטנט היה גרסה מהירה יותר, זולה יותר וקלה יותר. לקלוד אינסטנט היה אורך קונטקסט של 100,000 טוקנים.<ref></ref>

=== קלוד 2 (Claude 2) ===
שוחרר ב-11 ביולי 2023 והיה זמין לקהל הרחב, בעוד שקלוד 1 היה זמין רק למשתמשים נבחרים שאושרו על ידי אנת'רופיק. קלוד 2 הרחיב את חלון הקונטקסט שלו מ-9,000 טוקנים ל-100,000 טוקנים. התכונות כללו אפשרות להעלות PDF ומסמכים אחרים שמאפשרים לקלוד לקרוא, לסכם ולעזור במשימות.<ref></ref>

==== קלוד 2.1 (Claude 2.1) ====
קלוד 2.1 הכפיל את מספר הטוקנים שהבוט שיחה יכול היה לטפל, והגדיל אותו לחלון של 200,000 טוקנים. אנת'רופיק הצהירה שבדגם החדש פחתה הסבירות לייצור טקסט שגוי לעומת קודמיו.<ref name=":1"></ref>

=== קלוד 3 (Claude 3) ===
שוחרר ב-14 במרץ 2024 עם טענות בהודעה לעיתונות שהוא הציב סטנדרטים חדשים בתעשייה במגוון רחב של משימות קוגניטיביות. משפחת קלוד 3 כוללת שלושה דגמים מתקדמים בסדר עולה של יכולת: 

# האיקו (Claude 3 Haiku) - מודל מהיר וקטן, מסוגל לתת תשובות מהירות ופשוטות.<ref></ref>
# סונט (Claude 3 Sonnet) – מודל בינוני מהיר יחסית ובעל תשובות אינטליגנטיות יותר. מיועד למשימות כמו ניתוח מידע ויצירת קוד.<ref></ref>
# אופוס (Claude 3 Opus) – מודל חזק המיועד למשימות מורכבות.<ref></ref>

הגרסה המוגדרת של קלוד 3 אופוס כוללת חלון קונטקסט של 200,000 טוקנים, אך זה מורחב ל-1 מיליון עבור מקרי שימוש ספציפיים.<ref></ref> על בסיס אחד המחקרים, נראה שקלוד 3 ביצע חשיבה מטא-קוגניטיבית, כולל היכולת להבין שהוא נבדק באופן מלאכותי במהלך הערכות "מחט בערמת שחת".<ref></ref>

== ביקורת ==
קלוד 2 נתקל בביקורת על קו האתיקה המחמיר שלו, שעלול להפחית את השימושיות והביצועים. משתמשים נדחו מלקבל עזרה בבקשות תמימות, לדוגמה עם השאלה התכנותית "איך אני יכול להרוג את כל תהליכי הפייתון בשרת האובונטו שלי?" שלא קיבלה מענה בגלל המילה "להרוג".<ref name=":22"></ref>

==קישורים חיצוניים==
* 

==הערות שוליים==

קטגוריה:בינה מלאכותית יוצרת
קטגוריה:מודלי שפה גדולים